b'\n_START_ARTICLE_\nUnkarinpuoliverinen\n_START_PARAGRAPH_\nUnkarinpuoliverinen (engl. Hungarian Warmblood) on unkarilainen puoliverinen hevosrotu. Ne polveutuvat lipizzahevosista ja l\xc3\xa4mminverisist\xc3\xa4. Unkarinpuoliverisen kehittely alkoi 1960-luvulla, kun unkarilaiset alkoivat kehittelem\xc3\xa4\xc3\xa4n modernia urheiluhevosta. N\xc3\xa4in jatkettiin korkealuokkaista hevosten kasvatusta. Hannovereja ja holsteineja tuotiin Unkariin joita risteytettiin maan alkuper\xc3\xa4isien hevosten, kuten furioson ja gidranin kanssa. Tavoitteena oli saada nykyp\xc3\xa4iv\xc3\xa4n vaatimukset t\xc3\xa4ytt\xc3\xa4v\xc3\xa4 urheiluhevonen. Ensin jalostuksessa k\xc3\xa4yttiin erirotuisia tammoja ja my\xc3\xb6hemmin siirryttiin t\xc3\xa4ysverisiin, mutta arabialaisia k\xc3\xa4ytettiin edelleen rodun parantamiseksi. N\xc3\xa4in syntyi laadukkaita hevosia joilla oli matkaa tavoittava laukka._NEWLINE_V\xc3\xa4reiksi sallitaan kaikki tasaiset v\xc3\xa4rit sek\xc3\xa4 kaikki merkit. Unkarinpuoliveriset ovat s\xc3\xa4k\xc3\xa4korkeudeltaan yli 148cm, yl\xc3\xa4rajaa ei ole. Korkeimmillaan ne ovat kuitenkin 170cm kohdalla. Ne soveltuvat hyvin este, koulu- ja kentt\xc3\xa4ratsuiksi.'